Deși suntem în plină campanie electorală, primarii localităților din județul Giurgiu continuă lucrările la proiectele demarate, făcându-și însă timp și pentru activitățile dedicate concetățenilor.
Ca în fiecare an și de data aceasta sărbătoarea de 1 iunie nu putea trece neobservată de către primarul comunei, Clejani, Florin Nidelea.
Extrem de generos atunci când vine vorba de copii, primarul localității ne spunea că a pregătit din timp pachete cu cadouri din care evident nu lipsesc dulciurile, bucuria celor mici.
Din câte am aflat elevii au pregătit pentru părinți și grupul profesoral care îi pregătește, un mic spectacol, vineri, în jur de prânz…Asta pentru ca să nu le răpim o zi din programul lor recreativ, și nici să nu-i chemăm sâmbăta la școală – ne spunea primarul Florin Nidelea. El mai preciza că spectacolul se va desfășura în sala de sport a Școlii din comună…
Felicitându-l pentru desfășurarea de forțe realizată la marșul organizat cu membrii PNL și susținătorii acestui partid din care și el face parte, duminica trecută, Florin Nidelea ne spunea că o altă astfel de acțiune va fi desfășurată duminică, 2 iunie și încă una chiar în preziua încheierii campaniei electorale.